ོད་པར་གསོལ་བར་བྱའོ།  ། དེ་ནས་ནཱ་རོ་ཏ་པ་ནི་འཇིག་རྟེན་པའི་གཏོར་མར་བྱེད༑  གཞན་རྣམས་ནི་ཐུན་མོང་གི་གཏོར་མར་བྱེད་པ་འདིའི་མངོན་པར་རྟོགས་པ་ནི༑  སའི་ཕྱོགས་གཙང་བར་ཆང་ལ་བདུད་རྩི་ལྔ་སྦགས་པས་དཀྱིལ་འཁོར་གྲུ་གསུམ་དུ་བྱུགས།  དེར་སྟེང་འོག་གི་ཚོམ་བུ་ནི་དབུས་སུ་དགོད་དེ།  ཕྱོགས་མཚམས་དང་བཅས་པར་འབྱུང་པོའི་མེ་ཏོག་ཚོམ་བུ་བཅོ་ལྔ་དགོད།  ཅི་འབྱོར་བའི་གཏོར་མ་ཤ་དང་ཆང་དང་བདུད་རྩིས་སྦགས་པ་བཤམ།  བྱིན་གྱིས་བརླབ་པ་བདུད་རྩི་བཞིན་རྒྱས་པར་བྱ།  དབུལ་བའི་ཆོ་ག་ནི་གསུམ་སྟེ།  དེ་ལ་རྒྱས་པར་བྱེད་ན།  ཨོཾ་ཧྲཱིཿཥྟཱི་ཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ།  སརྦ་དུཥྟཱ་ན་ཨིནྡྲ་ཡ་ས་པ་རི་ཝཱ་ར་ཨཱ་ཀརྵ་ཡ་ཛཿཞེས་བྱ་བ་འདིས་བརྒྱ་བྱིན་མིག་སྟོང་པ།  མདོག་དམར་སྐྱ་གླང་པོ་ཆེའི་གདན་ལ་གནས་པ།  ཕྱག་གཡས་པ་ན་རྡོ་རྗེ་དང་།  ཅིག་ཤོས་སྡིགས་མཛུབ་བྱེད་པ་བཀུག་ལ་ཤར་ཕྱོགས་ཀྱི་མེ་ཏོག་ཚོམ་བུའི་སྟེང་དུ་བཞག་པར་བྱའོ། །  སྔགས་དེ་ཉིད་ཀྱིས་ཉེ་དབང་སྟེ།  ཁྱབ་འཇུག་ནམ་མཁའ་ལྡིང་ལ་ཞོན་པ་རིན་པོ་ཆེའི་ཅོད་པན་ཅན།  གཡས་ན་དབྱུག་ཐོ་དང་འཁོར་ལོ་ཐོགས་པ།  གཡོན་ན་དུང་དང་ནོར་བུ་ཐོགས་པ།  དེ་ཉིད་ཀྱི་གཡོན་དུ་ཧ་ཅང་ཡང་མི་རིང་བར་བཞག་གོ།  དེ་བཞིན་དུ་ཡི་གེ་བཅུ་བཞི་པའི་རྗེས་ལ་སརྦ་དུཥྟཱན་ཞེས་བྱ་བའི་རྗེས་ལ་རང་རང་གི་མིང་བརྗོད་ཅིང་མཇུག་ཏུ་ས་པ་རི་ཝཱ་ར་ཨཱ་ཀརྵ་ཡ་ཛཿཞེས་བྱ་བ་ནི་ཐམས་ཅད་དུ་འཇུག་པ་བཤད་པར་བྱའོ།  ། དེ་ལ་རང་རང་གི་མིང་ནི་ཡ་མཱ་ཡ་ཞེས།  གཤིན་རྗེ་སྔོན་པོ་མ་ཧེ་ལ་ཞོན་པ།  སྐྲ་ཁམ་པ་གྱེན་དུ་བརྫེས་པ།  དབྱུག་པ་དང་སྡིགས་མཛུབ་འཛིན་པ་བཀུག་ལ་ལྷོར་བཞགཝ་རུ་ཎཱ་ཡ་ཞེས་པས་ཆུ་ལྷ་དཀར་པོ་ཆུ་སྲིན་ལ་ཞོན་པ་སྦྲུལ་ཞགས་འཛིན་པ་བཀུག་ལ་ནུབ་ཏུ་བཞགཀུ་བཻ་རཱ་ཡ་ཞེས་པས་ནོར་སྦྱིན་སེར་པོ་གཏེར་གྱི་བུམ་པ་ལ་བཞུགས་པ་∶¡Ãཔི་ཛ་(《¡¶ཞ》¡ཙ་)པཱུ་ར་དང་ནེའུ་ལེ་འཛིན་པ་བྱང་དུ་བཞགཨཱི་ཤ་ནཱ་ཡ་ཞེས་པས་དབང་ལྡན་དཀར་པོ་ཁྱུ་མཆོག་ལ་ཞོན་པ།  རྩེ་གསུམ་དང་ཐོད་པ་འཛིན་པ།  གཽ་རཱི་ལ་འཁྱུད་པ་དབང་ལྡན་དུ་བཞགདེའི་དྲུང་དུ་ཚོགས་བདག་དཀར་པོ་བྱི་བ་ལ་ཞོན་པ་གཡས་ན་ཕྲེང་བ་དང་དགྲ་སྟ།  གཡོན་ན་ལ་ཕུག་དང་ལ་དུ་འཛིན་པ་བཞགཨགྣ་ཡེ་ཞེས་པས་མེ་ལྷ་དམར་པོ་ར་ལ་ཞོན་པ་བགྲང་ཕྲེང་དང་སྤྱི་བླུགས་འཛིན་པ་མེའི་ཕྱོགས་སུ་དགོད༑  ནཻ་རྀ་ཏྱཱ་ཡ་ཞེས་པས་སྲིན་པོ་ནག་པོ་རོ་ལ་ཞོན་པ་གྲི་གུག་དང་ཐོད་པ་འཛིན་པ་བདེན་བྲལ་དུ་དགོད།  བཱ་ཡ་བེ་ཞེས་པས་རླུང་ལྷ་ལྗང་སྔོན་ཤ་བ་ལ་ཞོན་པ་བ་དན་ཐོགས་པ་རླུང་དུ་དགོད།  དེ་ནས་སྟེང་གི་ལྷ་གསུམ་ནི་བཀུག་ལ་སྟེང་དུ་བཞག་སྟེ།  ཙནྡྲ་ཡ་ཞེས་པས་ཟླ་བ་དཀར་པོ་ཀུ་མུ་ཏའི་སྟེང་ན་འདུག་པ་ཀུ་མུ་ཏ་འཛིན་པའོ།  ། ཨཱརྐཱ་ཡ་ཞེས་པས་ཉི་མ་དམར་པོ་རྟ་བདུན་གྱིས་དྲངས་པའི་ཤིང་རྟ་ལ་ཞོན་པ་པདྨ་འཛིན་པའོ།  ། བྲ་ཧྨ་ཎཱ་ཡ་ཞེས་པས་ཚངས་པ་སེར་པོ་གདོང་བཞི་པ་གཡས་མེ་ཐབ་དང་མི་འཇིགས་པ།  གཡོན་དབྱུག་པ་དང་ཕྲེང་བ་འཛིན་པ་རལ་པས་བརྒྱན་པ་ངང་པ་ལ་ཞོན་པ་བཀུག་ལ་སྟེང་དུ་བཞག་གོ། བ་སུནྡྷ་རྱཻ་ཞེས་པས་སའི་ལྷ་མོ་མདོག་སེར་མོ་པདྨ་ལ་གནས་པ་བུམ་པ་འཛིན་པ་བཀུག་ལ་འོག་ཏུ་བཞགབི་(《¡¶ཞ》¡དྷེ་)མ་ཙིཏྲཱ་ཡ་ཞེས་པས་ཐག་ཟངས་རིས་སྔོན་པོ་ཤིང་རྟ་ལ་ཞོན་པ་རལ་གྲི་དང་སྡིགས་མཛུབ་མཛད་པ་བཀུག་ལ་འོག་ཏུ་བཞག་གོ། དེ་ནས་ཡང་བདག་གི་སྙིང་གའི་ཡྃ་ལས་གཤིན་རྗེ་མཐར་བྱེད།  གཤིན་རྗེ་གཤེད་ཀྱི་ངོ་བོའི་ཕུར་བུ་འཛིན་པ་དུ་མ་སྤྲོས་ལ།  ཨོཾ་ཧྲཱིཿཥྟཱི་ཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ།  སརྦ་དུཥྟཱ་ན་ས་པ་རི་ཝཱ་ར་ཀཱི་ལ་ཡ་ཧཱུྃ་ཕཊ་ཅེས་པས་ཕྱོགས་སྐྱོང་རྣམས་ཀྱི་སྤྱི་བཽ་ནས་རྐང་པའི་བར་དུ་ཐལ་བྱུང་བར་བསྒོམས་ལ། ∶¡Ãཐམས་ཅད་(《¡¶ཞ》¡-ཐམས་ཅད་)འོད་དུ་ཞུ་ནས་ཐིག་ལེར་གྱུར།  ཐིག་ལེ་ལས་ས་བོན་བཅོ་ལྔར་གྱུར།  ས་བོན་ལས་རང་རང་གི་ཕྱག་མཚན་ས་བོན་གྱིས་མཚན་པ།  དེ་ལས་སོ་སོའི་སྐུ་བསྐྱེད་པར་བྱ་སྟེ།  ས་བོན་ལས་གྱུར་པའི་ཕྱག་མཚན་∶¡Ãདེ་དག་ཀྱང་།  གཡས་ཀྱི་བར་པ་ཐམས་ཅད་ན་རང་རང་གི་ཕྱག་མཚན་(《¡¶ལུ》¡-དེ་དག་་་་་་་ཕྱག་མཚན་)དུ་བྱས་ཏེ་འཛིན་པའོ། །  རང་རང་གི་ཕྱག་མཚན་ནི་ས་བོན་གྱུར་པ་ལས་བྱུང་བ་རྣམས་ཡིན་ནོ།  ། ཤར་དུ་ཧྲཱིཿདང་རྡོ་རྗེ་ལས་བྱུང་བའི་བརྒྱ་བྱིན་དམར་སེར།  ལྷོར་ཥྟཱི་དང་དབྱུག་པ་ལས་བྱུང་བའི་གཤིན་རྗེ་གཤེད་སྔོན་པོ།  ནུབ་ཏུ་ཝི་དང་སྦྲུལ་ཞགས་ལས་བྱུང་བའི་ཆུ་ལྷ་དཀར་པོ།  བྱང་དུ་ཀྲྀ་དང་པི་ཛ་པཱུ་ར་ལས་བྱུང་བའི་ཀུ་བེ་ར་སེར་པོ།  དབང་ལྡན་དུ་ཏ་དང་རྩེ་གསུམ་ལས་བྱུང་བའི་དབང་ལྡན་དཀར་པོ།  མེར་ཨ་དང་སྤྱི་བླུགས་ལས་བྱུང་བའི་མེ་ལྷ་དམར་པོ།  བདེན་བྲལ་དུ་ན་དང་གྲི་གུག་ལས་བྱུང་བའི་བདེན་བྲལ་སྔོན་པོ།  རླུང་དུ་ན་དང་བ་དན་ལས་བྱུང་བའི་རླུང་ལྷ་ལྗང་གུ།  སྟེང་དུ་ཧཱུྃ་དང་ཀུ་མུ་ཏ་ལས་ཟླ་བ་དཀར་པོ།  དེ་ཉིད་དུ་ཧཱུྃ་དང་པདྨ་ལས་ཉི་མ་དམར་པོ།  དེ་ཉིད་དུ་ཕཊ་དང་ཕྲེང་བ་ལས་བྱུང་བའི་ཚངས་པ་སེར་པོ།  འོག་ཏུ་ཕཊ་དང་བུམ་པ་ལས་བྱུང་བའི་སའི་ལྷ་མོ་སེར་མོ།  ཡང་འོག་ཏུ་སྭཱ་དང་རལ་གྲི་ལས་བྱུང་བའི་ཐག་ཟངས་རིས་སྔོན་པོ།  བརྒྱ་བྱིན་གྱི་རྩར་ཧཱ་དང་དབྱུག་ཐོ་ལས་བྱུང་བའི་ཁྱབ་འཇུག་སྔོན་པོ།  དབང་ཕྱུག་གི་རྩར་ཧཱ་དང་དགྲ་སྟ་ལས་བྱུང་བའི་ཚོགས་བདག་དཀར་པོ།  ཐམས་ཅད་ཀྱང་ཞལ་གསུམ་ཕྱག་དྲུག་པ།  རང་འོད་ཀྱི་རིག་མ་དང་གཉིས་སུ་མེད་པར་བཞུགས་པ།  གླང་པོ་ཆེ་ལ་སོགས་པ་རང་རང་གི་སྟན་ལ་གནས་པ།  གོང་དུ་བསྟན་པ་བཞིན་དུ་སྐུ་མདོག་སྔོན་པོ་ཐམས་ཅད་ནི་གཡས་དཀར༑  གཡོན་དམར་ལ།  དཀར་པོ་རྣམས་ནི་གཡས་དཀར་གཡོན་དམར་ཞིང་།  སེར་ལྗང་གསུམ་ནི་གཡས་སྔཽ་གཡོན་དཀར་པོ།  ཕྱག་དང་པོ་ཐམས་ཅད་ནི་གྲི་གུག་དང་ཐོད་པ་འཛིན་པ།  གཡས་ཀྱི་བར་པ་ཐམས་ཅད་ནི་རྡོ་རྗེ་ལ་སོགས་པ་རང་རང་གི་མཚན་མ་བཟུང་ཞིང་།  གཡས་ཐ་མ་ཐམས་ཅད་ནི་རལ་གྲི་འཛིན་པ་ལས༑  སྲིན་པོའི་བར་པ་དང་།  ཐག་ཟངས་རིས་ཀྱི་ཐ་མ་གཉིས་ནི་རྡོ་རྗེ་ཡིན་ནོ། །  མཚམས་བཞིའི་གཡོན་འོག་མ་གཉིས་ནི་རིན་པོ་ཆེ་དང་པདྨ་ཡིན་ལ།  གཞན་ཐམས་ཅད་ཀྱི་གཡོན་འོག་མ་གཉིས་ནི་འཁོར་ལོ་དང་པདྨ་ཡིན་ནོ།  ། དེ་ནས་ཐམས་ཅད་ལ་སྐད་ཅིག་ཙམ་གྱི་རྣལ་འབྱོར་གྱིས་སྐྱེ་མཆེད་དང་སྐུ་གསུང་ཐུགས་བྱིན་གྱིས་བརླབས་ལ།  དབང་བསྐུར་ཏེ་ཐམས་ཅད་ལ་གཙོ་བོས་དབུར་བརྒྱན་པར་བྱའོ།  ། དེ་ནས་མཆོད་ཡོན་དང་ཞབས་བསིལ་ཕུལ་ལ།  ཐམས་ཅད་ཀྱི་ལྗགས་རྡོ་རྗེའི་སྦུ་གུར་བསམས་ལ་གཏོར་མ་གསོལ་བར་བསམ་ཞིང་།  སྔགས་འདིས་བསྟབ་པར་བྱ་སྟེ།  ཨོཾ་ཨིནྡྲ་ཡ་ཧྲཱིཿཡ་མཱ་ཡ་ཥྟཱི།  བ་རུ་ཎཱ་ཡ་ཝི།  ཀུ་བེ་རཱ་ཡ་ཀྲྀ༑  ཨཱི་ཤ་ནཱ་ཡ་ཏ།  ཨགྣ་ཡེ་ཨ།  ནཻ་རྀ་ཏྱཱ་ཡ་ན།  བཱ་ཡ་བེ་ན།  ཙནྡྲ་ཡ་ཧཱུྃ།  ཨཱརྐཱ་ཡ་ཧཱུྃ༑  བྲཧྨ་ཎཱ་ཡ་ཕཊ།  བ་སུནྡྷ་རི་ཡེ་ཕཊ།  བི་མ་ཙིཏྲཱ་ན་ཡ་སྭཱ།  སརྦ་བྷཱུ་ཏེ་བྷྱོ་ཧཱ།  ཧི་ཧ་ཧ་ཧཱུྃ་ཧཱུྃ་ཧཱུྃ།  ཕེཾ་ཕེཾ་ཕེཾ་སྭཱ་ཧཱ།  ཞེས་བྱ་བ་ལན་གསུམ་གྱིས་གཏོར་མ་དབུལ།  མེ་ཏོག་ལ་སོགས་པའི་མཆོད་པ་ལྔ་ཕུལ་བས་ཐམས་ཅད་ཀྱང་སྒྲུབ་པ་པོ་ལ་དགྱེས་པའི་ཚུལ་གྱིས།  མཆོད་པའི་ཡོ་བྱད་ཐམས་ཅད་ལོངས་སྤྱད་པར་བསམས་ལ།  རྡོ་རྗེ་དྲིལ་བུ་གསིལ་ཞིང་།  གཏི་མུག་རྡོ་རྗེའི་ངོ་བོ་ཁྱོད།  ། ལ་སོགས་པས་བསྟོད་ལ།  ལྷ་ཆེན་བརྒྱད་པོ་འཁོར་དང་བཅས།  ། ཞེས་བྱ་བ་ལ་སོགས་པས་གསོལ་བ་བཏབ་སྟེ༑  ཡེ་གེ་བརྒྱ་པ་བརྗོད་ནས་བཟོད་པར་གསོལ་ལ་ཅི་འདོད་པའི་དངོས་གྲུབ་བླངས་ཏཻ།  ཨོཾ་ཨཱཿཧཱུྃ་མུཿཞེས་པས་གཤེགས་སུ་གསོལ་བས།  དེ་དག་གིས་ཀྱང་རྒྱལ་བར་གྱུར་ཅིགརྒྱལ་བར་གྱུར་ཅིགདོན་ཐམས་ཅད་གྲུབ་པར་གྱུར་ཅིགཅེས་གསུངས་ནས་བདག་ལ་མཉེས་པར་མཛད་ནས་གཤེགས་པར་བསམས་ལ་མི་དམིགས་པར་བྱའོ།  ། བདག་གིས་ཀྱང་ཧ་ཧ་ཞེས་བརྗོད་ཅིང་ལྷའི་ང་རྒྱལ་དང་ལྡན་པས་བགེགས་རྣམས་ཟིལ་གྱིས་མནན་ལ་ཅི་བདེར་གནས་པར་བྱའོ། །  གཏོར་མ་རྒྱས་པའི་ཆོ་གའོ།  ། གལ་ཏེ་འབྲིང་དུ་བྱེད་པར་འདོད་ན་མགྲོན་གྱི་རྣལ་འབྱོར་དག་བསྡུས་པ་ཡིན་ཏེ།  དེ་ལ་མགྲོན་དགུག་པར་འདོད་པས།  ཨོཾ་ཧྲཱིཿཥྟཱི་ཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ་སྭཱ་ཧཱ།  སརྦ་དུཥྟཱ་ན་ས་པ་རི་ཝཱ་ར་ཨཱ་ཀརྵ་ཡ་ཛཿཞེས་པས་རང་རང་གི་རྟགས་དང་ཆ་ལུགས་འཛིན་པའི་འབྱུང་པོ་བཅོ་ལྔ་སྤྱན་དྲངས་ལ་མེ་ཏོག་ཚོམ་བུའི་སྟེང་དུ་དགོད།  ཡང་སྙིང་ག་ནས་ཕུར་བུ་འཛིན་པའི་གཤིན་རྗེ་གཤེད་སྤྲོས་ལ།  ཨོཾ་ཧྲཱིཿཥྟཱི་ཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ་སྭཱ་ཧཱ།  སརྦ་དུཥྟཱ་ན་ས་པ་རི་ཝཱ་ར།  ཀཱི་ལ་ཡ་ཨཱ་ཀོ་ཊ་ཡ་ཀཱི་ལ་ཡ་ཧཱུྃ།  ཞེས་བརྗོད་ནས་ཕུར་བུ་བཏབ་པ་ཙམ་གྱིས།  སྐད་ཅིག་ལ་བཅུད་ལེན་འཐུངས་པས་ལུས་གྲུབ་པ་བཞིན་དུ༑  སྐད་ཅིག་མས་རང་རང་གི་ཕྱག་མཚན་འཛིན་པའི་ཞལ་གསུམ་ཕྱག་དྲུག་པའི་གཤིན་རྗེ་གཤེད་དུ་གྱུར་པར་བསམ་པ་སྟེ།  ཡན་ལག་བཞི་རྫོགས་ལ་སོགས་པ་ཆོ་ག་ལྷག་མ་རྣམས་ནི་སྔ་མ་བཞིན་ནོ།  ། གཏོར་མ་བསྡུས་པ་བྱེད་པར་འདོད་ན།  སྙིང་གའི་ཡྃ་ཡིག་གི་འོད་ཟེར་གྱིས་འཇིག་རྟེན་པ་བཅོ་ལྔ་སྤྱན་དྲངས་ལ།  མདུན་གྱི་ཚོམ་བུའི་སྟེང་དུ་བཞགཡང་ཐུགས་ཀའི་འོད་ཟེར་སྤྲོས་ཏེ་དེ་དག་ལ་ཕོག་པས་ཐམས་ཅད་ཀྱང།  གཙོ་བོ་ཞེ་སྡང་གཤིན་རྗེ་གཤེད་དུ་བསམ།  དེ་བཞིན་གཤེགས་པའི་དཀྱིལ་འཁོར་སྤྱན་དྲངས་ལ་དེ་དག་ལ་བསྟིམ།  ཡུད་ཙམ་གྱིས་སྐྱེ་མཆེད་དང་སྐུ་གསུང་ཐུགས་བྱིན་གྱིས་བརླབ་ཅིང་དབང་བསྐུར་ལ།  ཞེ་སྡང་གཤིན་རྗེ་གཤེད་ཀྱིས་དབུར་བརྒྱན།  གཏོར་མའི་སྔགས་ལན་གསུམ་གྱིས་གཏོར་མ་བསྟབ་ལ།  དེ་དག་ཀྱང་བདག་ལ་ཧ་ཧ་ཞེས་གསུངས་ནས་དགྱེས་པའི་ཚུལ་གྱིས་གཏོར་མ་གསོལ་ནས་སྒྲུབ་པ་པོ་ལ་དངོས་གྲུབ་སྩོལ་ནས་རང་བཞིན་གྱི་གནས་སུ་གཤེགས་པར་བསམ།  བདག་གིས་ཀྱང་ཧ་ཧ་ཞེས་པས་ལྷའི་ང་རྒྱལ་དང་ལྡན་པས་བགེགས་ཐམས་ཅད་ཟིལ་གྱིས་མནན་ལ།  རང་གི་ཇི་ལྟར་འདོད་པའི་བྱ་བ་ལ་འཇུག་པར་བྱའོ།  ། གཏོར་མའི་ཆོ་ག་བསྡུས་པའོ།  ། དེ་ལྟར་གཏོར་མའི་རྣལ་འབྱོར་རྒྱས་བསྡུས་གསུམ་ལས།  གཙོར་འབྲིང་བསྡུས་གཉིས་ཉམས་སུ་ལེན་ལ།  དེའང་དབང་བསྐུར་དང་།  རབ་གནས་དང་ཚོགས་འཁོར་ལ་སོགས་པའི་དུས་སུ་འབྲིང་པོ་མཛད་ལ།  ཐུན་གྱི་གཏོར་མ་ནི་ཆོ་ག་བསྡུས་པའི་ཆོ་ག་གཙོར་མཛད་དོ།  ། གཏོར་མའི་རྣལ་འབྱོར་བསྟན་ཟིན་ཏེ་མངོན་པར་རྟོགས་པ་བསྟན་ཟིན་ཏོ། །  ། ། དེ་ལ་འདིར་བླ་མ་རྣམས་ཀྱི་མན་ངག་གིས་ནག་པོ་རྒྱུད་གསུམ་པོ་གཅིག་ཏུ་བསྡེབས་ནས།  མངོན་པར་རྟོགས་པ་གཅིག་ཏུ་བྱེད་པ་ཡིན་ཏེ།  དེའང་དགྲ་ནག་པོ་འདི་ནས་མངོན་པར་རྟོགས་པ་ཐམས་ཅད་ཀྱི་གཞི་མ་ཚང་བ་མེད་པར་སྟོན༑  གདོང་དྲུག་པ་ནས་འཕྲུལ་འཁོར་གསལ་བར་སྟོན་ཅིང་།  གཞན་རྣམས་ཀྱང་མ་ཚང་བ་ཁ་སྐོང་།  རྟོག་པ་བདུན་པ་ནས་གསང་སྔགས་གསལ་བར་སྟོན་ཅིང་༑  གཞན་རྣམས་ཀྱང་མ་ཚང་བ་ཁ་སྐོང་ངོ་།  ། དེ་ལྟར་ན་ཕན་ཚུན་གཅིག་ན་མི་གསལ་བ་གཅིག་གིས་གསལ་བར་བྱ་ཞིང་།  མངོན་པར་རྟོགས་པ་རྣམས་ལག་ཏུ་ལོངས་པར་འཆད་པ་ཡིན་མོད་ཀྱི།  རང་གི་མངོན་པར་རྟོགས་པ་མི་འདྲ་བའི་ཁྱད་པར་ནི།  རང་རང་གི་རྒྱུད་ཀྱི་སྟེང་དུ་སོ་སོར་ཤེས་པར་བྱའོ།  ། དེ་ལྟ་བུའི་གདམས་ངག་∶¡Ãདེ་དག་(《¡¶ཞ》¡-དེ་དག་)ཇི་ལྟར་བརྒྱུད་དེ་འོངས་པ་ཡིན་ཞེ་ན།  བརྒྱུད་པ་རྣམ་པ་གཉིས་ཏེ།  དང་པོ་ནི་སངས་རྒྱས་དང་།  ཕྱག་ན་རྡོ་རྗེ་དང་།  ས་ར་ཧ་ཆེན་པོ་ནས་བཟུང་སྟེ།  བླ་མ་ཕམ་ཐིང་བའི་བར་དུ་འཁོར་ལོ་བདེ་མཆོག་དང་བརྒྱུད་པ་མཐུན་པར་གསུངས་ལ།  གཉིས་པ་ནི་འཇམ་དཔལ་དང་།  སངས་རྒྱས་ཡེ་ཤེས་ཞབས་དང་།  མར་མེ་མཛད་བཟང་པོ་དང་།  བཟང་པོ་ཞབས་དང་།  ཛ་མ་རི་པ་དང་༑  ན་རི་པ་དང་།  ཨ་རུ་ལ་དཱ་ས་བཛྲ་དང་།  བླ་མ་བྷ་རོ་ཕྱག་རྔུམ་གྱི་བར་དུའོ༑ ༑ བླ་མ་ཕམ་ཐིང་པ་དང་བྷ་རོ་ཕྱག་རྔུམ་གཉིས་ལ།  བླ་མ་མལ་གྱོ་ལོ་ཙཱ་བས་གསན་ཏེ།  བླ་མ་དེ་གཉིས་ཀྱིས་ཀྱང་མི་འདྲ་བའི་ཁྱད་པར་ཕྲ་མོ་མ་ཡིན་པ་རྒྱུད་གསུམ་ཀ་མཐུན་པར་འབྱུང་ངོ་།  ། བླ་མ་མལ་གྱོ་ལོ་ཙཱ་བ་ལ།  བླ་མ་ཆེན་པོ་ས་སྐྱ་པས་གསན་ཏེ།  ཇི་ལྟར་བརྒྱུད་དེ་འོངས་པ་བསྟན་ཟིན་ཏོ། །  ། ། དཔལ་ལྡན་གཤིན་རྗེ་འཇོམས་མཛད་རྒྱུད་ཀྱི་དོན།  ། རྒྱ་མཚོ་ཆེན་པོའི་ནོར་བུའི་གླིང་འདྲ་ལས།  ། བླ་མའི་དེད་དཔོན་མན་ངག་གྲུ་གཟིངས་ལ།  ། བརྟེན་ནས་རིན་ཆེན་འདི་ནི་བདག་གིས་བླངས།  ། མངོན་རྟོགས་རིན་ཆེན་ལག་པའི་སྟེང་བཞག་འདི།  ། རྒྱུད་དོན་ཚོལ་བས་དུབ་པའི་དབུལ་པོ་ལ།  ། བྱིན་པའི་དགེ་བ་ཇི་སྙེད་ཡོད་པ་དེས།  ། འགྲོ་བའི་སྡུག་བསྔལ་བསལ་ནས་རང་བྱུང་ཤོག། གཤིན་རྗེ་གཤེད་དགྲ་ནག་པོའི་རྒྱུད་ཀྱི་མངོན་པར་རྟོགས་པ་གསལ་བ་འདི།  ཤཱཀྱའི་དགེ་བསྙེན་གྲགས་པ་རྒྱལ་མཚན་གྱིས་དཔལ་ས་སྐྱའི་དབེན་གནས་དམ་པར་སྦྱར་བའོ༑ ༑ འདིས་བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིགམངྒ་ལཾ་བྷ་ཝ་ཏུ། །  ། ། (《¡¶ཞ》¡+རྗེ་ས་ཆེན་གྱིས་ཇོ་སྲས་རྩེ་མོ།  དེས་རྗེ་བཙུན་གྲགས་པ་རྒྱལ་མཚན།  དེས་ས་པཎ༑  དེས་ཚོགས་སྒོམ་པ།  དེས་འུ་ཡུག་པ་དཔལ་གྱི་རྒྱལ་མཚན།  དེས་དོན་རི་གྲགས་ཆེན།  དེས་སྤང་ཁར་བ་གྲགས་པ་དཔལ།  དེས་ས་བཟང་པཎ་ཆེན།  དེས་ས་བཟང་འཕགས་པ།  དེས་ས་བཟང་ཆོས་རྗེ་ཀུན་དགའ་བཟང་པོ་སྟེ་དགྲ་ནག་ས་ལུགས་ཀྱི་དབང་བཀའི་བརྒྱུད་པའོ།  ། )